Diari Oficial de la Generalitat Valenciana


Sumari del DOGV 8343, del 20-07-2018 (2018/7080)

RESOLUCIÓ de 29 de juny de 2018, de la vicepresidenta i consellera d'Igualtat i Polítiques Inclusives, mitjançant la qual es delega la competència d'aprovar les convocatòries de premis de l'Institut Valencià de la Joventut.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7080


Data del document
:   29-06-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 29 de juny de 2018, de la vicepresidenta i consellera d'Igualtat i Polítiques Inclusives, mitjançant la qual es delega la competència d'aprovar les convocatòries de premis de l'Institut Valencià de la Joventut. [2018/7080]  
La Llei 15/2017, de 10 de novembre, de la Generalitat, de polítiques integrals de joventut estableix, en el seu article 9, que la Presidència de l'Institut Valencià de la Joventut (IVAJ) l'exercirà la persona titular de la conselleria competent en matèria de joventut.  
L'article 1 del Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, atribueix a aquest departament la competència de joventut. Per la seua, part l'article 2 determina que l'IVAJ està adscrit a la mateixa i que, depén directament de la persona titular de la conselleria. El director general de l'IVAJ assumeix les funcions de l'esmentat organisme autònom, amb rang de direcció general.  
  
Finalment, l'article 3 de l'Ordre 2/2018, de 23 de febrer, de la Vicepresidenta i consellera d'Igualtat i Polítiques Inclusives, per la qual s'estableixen les bases reguladores de la concessió dels premis de l'IVAJ a la creació artística, científica i tècnica, preveu en regular el procediment de concessió que el premi es concedirà per mitjà d'un procediment tramitat en règim de concurrència competitiva, el qual s'iniciarà d'ofici mitjançant una convocatòria aprovada per resolució de la persona titular de la conselleria amb competències en joventut.  
L'article 9 de la Llei 40/2015, d'1 d'octubre, de règim jurídic del sector públic, regula el procediment i condicions de delegació de competències per part dels òrgans de les administracions públiques. Amb la finalitat d'agilitar i simplificar la tramitació de totes les convocatòries de premis de l'IVAJ, resolc:  
  
Primer  
Delegar, en la Direcció General de l'IVAJ, l'aprovació de les convocatòries de premis previstes en l'article 3 de l'Ordre 2/2018, de 23 de febrer, de la vicepresidenta i consellera d'Igualtat i Polítiques Inclusives, per la qual s'estableixen les bases reguladores de la concessió dels premis de l'IVAJ a la creació artística, científica i tècnica.  
  
Segon  
Aquesta delegació tindrà eficàcia des del dia de la seua publicació en el Diari Oficial de la Generalitat Valenciana.  
  
València, 29 de juny de 2018.- La vicepresidenta i consellera d'Igualtat i Polítiques Inclusives: Mónica Oltra Jarque.